b'\n_START_ARTICLE_\nSilver Surfer (videopeli)\n_START_SECTION_\nPelaaminen\n_START_PARAGRAPH_\nPelin alussa on valittava yksi viidest\xc3\xa4 kent\xc3\xa4st\xc3\xa4, jotka suoritetaan vapaavalintaisessa j\xc3\xa4rjestyksess\xc3\xa4. Tasot rakentuvat yhden pomovastuksen ymp\xc3\xa4rille, jotka ovat my\xc3\xb6s per\xc3\xa4isin Marvel-universumista. Tasojen perspektiivi vaihtelee ylh\xc3\xa4\xc3\xa4lt\xc3\xa4 sivulta kuvattavaan. Et\xc3\xa4isesti peli muistuttaa Capcomin Mega Man -sarjaa. _NEWLINE_Peli on tunnettu huimasta vaikeusasteestaan, sill\xc3\xa4 Hopeasurffari kuolee yhdest\xc3\xa4 iskusta, jonka j\xc3\xa4lkeen on palattava tason alkuun. T\xc3\xa4m\xc3\xa4n vuoksi se sai ilmestyess\xc3\xa4\xc3\xa4n ristiriitaisia arvosteluja ja sit\xc3\xa4 pidet\xc3\xa4\xc3\xa4n yhten\xc3\xa4 konsolin vaikeimmista peleist\xc3\xa4. Pelin musiikkeja on pidetty tosin suuressa arvossa.'